Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 307/12/8803	Košice II, 30.11.2012
EEČ : 2-64-397-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
4.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: XXXXX XXXXX 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby XXXXX OR PZ XXXXX pod spisovou značkou XXXXX
	V trestnej veci vedenej proti obvinenému  XXXXX pre prečin ublíženia na zdraví podľa § 158  Trestného zákona ktorého sa dopustil na tom skutkovom základe, že

	- dňa 16.04.2012 v čase o 07,00 hod. XXXXX v smere od XXXXX s pokračovaním vpravo k XXXXX viedol osobné motorové vozidlo zn. Fiat Linea, EČV XXXXX, kde v blízkosti XXXXX v dôsledku nesledovania situácie v cestnej premávke a nevenovania sa vedeniu a prevádzke vozidla, narazil prednou časťou svojho vozidla do zadnej časti pred ním idúceho osobného motorového vozidla zn. VW Polo, EČV XXXXX, ktoré viedla XXXXX, pričom pri dopravnej nehode utrpeli vodička vodička XXXXX ľahkú ujmu na zdraví a to podvrtnutie krčnej chrbtice s dobou liečenia do 4 týždňov a spolujazdkyne XXXXX utrpela ľahkú ujmu na zdraví a to pomliaždenie hrudnej chrbtice ťažšieho stupňa a podvrtnutie krčnej chrbtice s dobou liečenia 4 týždne, XXXXX utrpela ľahkú ujmu na zdraví a to pomliaždenie hlavy bez otrasu mozgu a podvrtnutie krčnej chrbtice s dobou liečenia do 4 týždňov a XXXXX utrpela taktiež ľahkú ujmu na zdraví a to pomliaždenie hlavy bez otrasu mozgu a podvrtnutie krčnej chrbtice s dobou liečenia do 4 týždňov.

Odôvodnenie: 
	Uznesením povereného príslušníka Okresného riaditeľstva PZ, XXXXX  XXXXX,  sp.  zn. ORP-XXXXX zo dňa 23.06.2012  bolo  podľa §  206 ods.1 Tr. poriadku vznesené obvinenie XXXXX pre prečin ublíženia na zdraví podľa § 158 Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinený a poškodené vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je trestne stíhaný, pričom svoje konanie oľutoval. Pokiaľ ide o náhradu  škody, ktorú požadujú poškodené XXXXX, XXXXX, XXXXX a XXXXX za ublíženia na zdraví, táto im bude uhradená zo zákonného poistenia motorového vozidla obvineného.

	Obvinený  zložil na účet Okresnej prokuratúry Košice II finančnú čiastku vo výške 200,- Eur,  z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech XXXXX

Účastníci dohody zhodne vyhlásili, že zmier uzavreli slobodne, vážne, zrozumiteľne a určito.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný,  považujem takýto spôsob rozhodnutia za dostačujúci z hľadiska naplnenia účelu Tr. zákona a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor